《木兰花》
唐代·许岷

小庭日晚花零落，倚户无聊妆脸薄。宝筝金鸭任生尘，

绣画工夫全放却¤

有时觑著同心结，万恨千愁无处说。当初不合尽饶伊，

赢得如今长恨别。

江南日暖芭蕉展，美人折得亲裁剪。书成小简寄情人，

临行更把轻轻撚¤

其中撚破相思字，却恐郎疑踪不似。若还猜妾倩人书，

误了平生多少事。

作者简介：许岷，《全唐诗》作唐五代人，《全五代诗》作后蜀人。《尊前集》录词二首。